Stroper kry 33 jaar - Radio Laeveld 100.5FM Nelspruit, Suid Afrika
Written by lande on November 13, 2018
Die Suid-Afrikaanse Nasionale Parke (SANParke) het Maandag die veroordeling van ‘n renosterstroper tot 33 jaar tronkstraf, deur die Skukuza-streekhof in die Kruger Nasionale Park, verwelkom.
“Patrick Nkuna is in 2015 in die (KNP) Pretoriuskop-omgewing in hegtenis geneem tydens ‘n uitgebreide grond- en lugopvolg-anti-stropery-operasie. Kort voor die arrestasie van Nkuna en sy medepligtiges het hy probeer om op ‘n SANParke-helikopter te skiet,” het Isaac Phaahla, woordvoerder van SanParks, gesê.
Uitvoerende bestuurder van die KNP, Glenn Phillips, het die hof vir die stewige tronkstraf geprys en gesê dat dit ‘n duidelike boodskap aan stropers stuur.
“Dit is ‘n groot oorwinning en afskrik-faktor in die voortgesette anti-stropingsveldtog. Ons verwelkom hierdie uitspraak hartlik, aangesien dit die broodnodige hupstoot sal bied aan die anti-stropery-spanne wat moeilike toestande vir die beskerming van ons parke verduur, “het Phillips gesê.
Tagged as Kruger Nasionale Park Kruger National Park renosterstroper Skukuza